Pamarintahan Darurat Republik Indonesia

Pamarintahan Darurat Republik Indonesia (PDRI) (bahaso Indonesia: Pemerintahan Darurat Republik Indonesia) adolah panjawek kuaso samantaro pamarintahan Republik Indonesia periode 22 Desember 1948 - 13 Juli 1949, nan dipimpin Syafruddin Prawiranegara nan disabuik juo Kabinet Darurat. Sakatiko sabalun pamimpin Indonesia wakatu itu, Sukarno jo Hatta ditangkok Balando tanggal 19 Desember 1948, baliau-baliau sempat maadoan rapek jo maagiah mandat ka Syafruddin Prawiranegara untuak mambantuak pamarintahan samantaro.
Sasudah Belando pai jo sajak kalahnyo Japang di Sumatra pado taun 1948 Banteng MarIborough di wilayah panguaso Bunian Matu, MarIborrough peninggalan Inggirih di jadikan markas Polri, Jadi pado taun 1950 pulau Sumatra manjadi bagian dari Republik Indonesia di tandoi jo Presiden partamo Indonesia Sukarno jo Hatta mambalakukan baliak UUD 1945 pado taun 1959, dibuktikan jo tabantuaknyo banyak Kamenterian di NegaraPersatuan Republik Indonesia (NKRI) .
Indak lamo sasudah ibu kota RI di Yogyakarta dikuasai Balando dalam Agresi Militer Balando II, inyo barulangkali mangambakan kaba bahwa RI alah bubar. Dek karano pamimpinnyo, sarupo Soekarno, Hatta jo Syahrir alah manyerah jo ditahan.
Manuruik kaba pasukan Belanda alah manduduaki ibu kota Yogyakarta jo manangkok sabagian pimpinan Pamarintahan Republik Indonesia, pado 19 Desember siang, Pak Syafruddin Prawiranegara jo Kol. Hidayat, Kapalo Tentara jo Teritorium Sumatera, manunjuak Pak Teuku Mohammad Hasan, Gubernur Sumatra/Kapala Komisaris Pamarintahan Pusat di rumahnyo, untuak mamimpin parundingan. Malam tu juo inyo barangkek dari Bukittinggi ka Halaban, daerah tanaman teh, 15 km selatan kota Payakumbuh.
Sajumlah tokoh pamimpin republik nan ado di Sumatera Barat dapek bakumpua di Halaban, dan pado tanggal 22 Desember 1948 inyo maadoan patamuan nan dihadiri antaro lain dek Mr. Syafruddin Prawiranegara, Mr. T. M. Hassan, Mr. Sutan Mohammad Rasjid, Kolonel Hidayat, Mr. Lukman Hakim, Ir. Indratja, Ir. Diantaro Sitompul, Maryono danubroto, Direktur BNI Tuan A. Karim, Rusli Rahim jo Tuan Latif. Walaupun sacaro rasmi kawat Presiden Soekarno alun ditarimo, pado tanggal 22 Desember 1948, sasuai jo konsep nan alah disiapkan, maka pado rapat tasabuik diputuskan untuak mambantuak Pamarintahan Darurat Republik Indonesia (PDRI), jo susunan sabagai barikuik:
Pado ari nan ka tibo, 23 Desember 1948, Sjafruddin mamakai kato-kato:
Sabananyo, sabalun Soekarno jo Hatta manyerah, inyo pernah manulih duo kawat. Nan partamo, mandapek mandat ka Menteri Kemakmuran, Sjafruddin Prawiranegara untuak mambantuak pamarintahan darurat di Sumatera. Kaduo, jikok usaho Sjafruddin gagal, maka mandat untuak Mr. A.A. Maramis untuak mandirikan pamarintahan dalam pengasingan di New Delhi, India. Tapi Sjafruddin sandiri indak pernah manarimo kawat itu. Babulan-bulan barulah inyo baru tawu tantang mandat tu.
Sajak itu PDRI manjadi musuah nomor satu dari Balando. Para tokoh PDRI harus bajalan taruih sambil manyamar untuak malapeh kajaran jo serangan Balando. Mr. T.M Hasan nan manjabat sabagai Wakil Ketua PDRI, marangkap Menteri Dalam Negeri, Agamo, Pendidikan jo Kebudayaan, mancaritokan bahwa inyo jo rombongannyo biaso lalok di hutan belukar, di tapi sungai Batanghari, dan sangaik kurang makanan. Inyo pun musti mambaook radio jo alat-alat lain. Kondisi PDRI nan salalu bagerilya kaluar masuak hutan itu hino dek Balando sabagai Pemerintah Dalam Rimba Indonesia.
Sjafruddin manjawek,
Palawanan basanjato dilakukan dek Tentara Nasional Indonesia sarato jo bala tentera di Jawa, Sumatra jo babarapo daerah lainnyo. PDRI manyusun palawanan di Sumatra. Pado tanggal 1 Januari 1949, PDRI mambantuak 5 wilayah pamarintahan militer di Sumatera:
Kiro-kiro sabulan sasudah agresi militer Balando, dapek dijalin komunikasi antaro pamimpin PDRI jo ampek Menteri nan ado di Jawa. Inyo biaso saliang batuka usulan untuak manghilangkan dualisme kepemimpinan di Sumatera jo Jawa.
Sasudah mangecek jarak jauh jo pamimpin Republik di Jawa, maka pado 31 Maret 1949 Syafruddin Prawiranegara manumumkan penyempurnaan susunan pamimpin Pamarintahan Darurat Republik Indonesia sabagai barikuik:
Pajabaik dalam bidang militer:
Salain itu pado tanggal 16 Mei 1949, dikambang Komisariat PDRI untuak Jawa nan dikoordinasikan dek Pak Susanto Tirtoprojo, jo susunan sbb :
Salain Dr. Sudarsono, Wakil RI di India, Mr. Alexander Andries Maramis, Menteri Luar Negeri PDRI nan bakantor di New Delhi, India, jo Lambertus N. Palar, Ketua delegasi Republik Indonesia di PBB, adolah tokoh-tokoh nan sangaik bapangaruah dalam manyambuik Republik Indonesia di dunia internasional sajak Belanda malakuan Agresi Militer Balando II. Dalam situasi iko, sacaro de facto, Pak Syafruddin Prawiranegara adolah Kapalo Pamarintahan Republik Indonesia.
Pado patangahan taun 1949, posisi Balando makin tadasak. Dunia internasional manantang agresi militer Balando. Di Indonesia, pasukannyo indak pernah mandapek kakuwasoan nan panuah. Hal iko mambuek Belanda manghadapi RI di meja parundiagan.Balando mamiliah barundiang jo utusan Soekarno-Hatta nan pado wakatu itu statusnyo sabagai tahanan. Parundiangan tu manimbuakan Perjanjian Roem-Royen. Hal iko mambuek tokoh PDRI indak suko, Jenderal Sudirman mangirimkan kawat ka Sjafruddin, mamintak kalayakan tahanan untuak maju ka meja parundiangan. Tapi Sjafruddin bapikie untuak mandukauang perjanjian Roem-Royen.
Sasudah Perjanjian Roem-Royen, Mohammad Natsir mayakinkan Syafruddin Prawiranegara untuak datang ka Jakarta, manyalasaian dualisme pamarintahan RI, iyolah PDRI nan dipimpin dek inyo, jo Kabinet Hatta, nan sacaro rasmi indak dibubarkan. Sasudah Persetujuan Roem-Royen ditandatangani, pado 13 Juli 1949, sidang di antaro PDRI jo Presiden Soekarno, Wakil Presiden Mohammad Hatta sarato jo babarapo menteri kaduo kabinèt diadakan. Di sidang tu, Pemerintah Hatta mampatanggunggwabkan kajadian 19 Desember 1948. Wakil Presiden Hatta manjalehan 3 hal, iyolah hal indak bagabuang jo gerilya, hal hubungan Bangka jo lua nagari sarato kajadian Persetujuan Roem-Royen.
Alasan utamo Soekarno-Hatta indak maninggakan kota pado tanggal 19 Desember manuruik rencana parang gerilya, adolah badasarkan pertimbangan militer, dek indak dijamin cukup pangawalan, samantaro salamo nan diketahui dewasa tu, saluruah kota alah dikapuang dek pasukan payung Balando. Dalam patamuan di istana pado tanggal 19 Desember 1948 antaro lain KSAU Soerjadi Soerjadarma mangajukan peringatan kapado pamarentah, baso pasukan payung biasonyo mambunuah sadonyo urang nan ditamui di jalan, jadi jikok inyo kaluwa itu musti jo pangawalan sanjato nan kuat.
Di sidang tu, sacaro formal Syafruddin Prawiranegara manyarahkan baliak mandatnyo, sahinggo M. Hatta, salain sabagai Wakil Presiden, manjadi Perdana Menteri baliak. Sasudah sarah tarimo sacaro rasmi pangambalikan baliak Mandat dari PDRI, pado tanggal 14 Juli, Pemerintah RI manyatujui asie Persetujuan Roem-Royen, sadangkan KNIP baru mangasahkan pasetujuan tasabuik pado tanggal 25 Juli 1949.
Sajak 2006, pamarentah Indonesia mamparingati tanggal 19 Desember sabagai Hari Bela Negara. Pangingat itu marujuak ka kajadian PDRI nan alah manyalamatkan eksistensi kapamimpinan Republik Indonesia akibat Agresi Militer Belanda II.